Vajon mit tehetnek a fiatal fejlesztők az emlékezetes hotelélményért?

Magyarországon rendezik meg az AccorHotels szállodaipari Hackathon versenyét, amelyen olyan közép-kelet európai startupok, fiatal fejlesztők, designerek és szakértők vesznek részt, akik számára inspiráló a szállodaipari folyamatok fejlesztése. A versenyzők csapatokban fognak kidolgozni innovatív, digitális megoldásokat, melyekkel a szállodák még emlékezetesebb vendégélményt tudnak nyújtani látogatóik számára.